יפן חלק 70 קובי סאקה | Yara113's Blog
→ יפן חלק 71 האקווריום הגדול באוסקה
כמה פלאי עולם בהם ביקרתי ←
פורסם ב- נובמבר 2, 2011	מאת ethy ab
יין האורז הידוע במערב כ-סאקה שנקרא ביפנית ניהונשו – "אלכוהול יפני".
פוּצוּאוּ-שוּ – סאקה "רגיל" המקביל ליין שולחני ומהווה 75% מתוצרת הסאקה.
טוֹקוּטיי מיישוֹ-שוּ – סאקה מיוחד המתבטא בדרגת ליטוש האורז. לליטוש האורז יש חשיבות רבה כיוון שהעמילן נמצא במרכז גרגר האורז וחלקיו החיצוניים מכילים שומן וחלבונים הנוטים להשאיר טעמים זרים או לא נעימים במוצר הסופי.
הוֹנג`וֹזוּ-שוּ – סאקה שהוספה לו כמות קטנה של אלכוהול מזוקק לנטרול טעמים זרים. שם זה הונהג בשנות השישים כדי להבדיל סאקה זה מסאקה שמוספות לו כמויות אלכוהול גדולות לשם העצמת חוזקו.
ג`וּנמאי-שוּ – סאקה שמכיל אורז בלבד ללא תוספת אלכוהול. עד שנת 2004 לפחות 30% מכמות האורז הייתה צריכה להיות מוצאת בתהליך הליטוש כדי שהסאקה יישא שם זה אך כיום כל דרגת ליטוש מספיקה ובלבד שלסאקה לא יוסף אלכוהול.
גינג`וֹ-שוּ – סאקה ש40%-50% מכמות האורז שבו הוצאה בתהליך הליטוש.
דאיגינג`וֹ-שוּ – סאקה שלפחות 50% מכמות האורז שבו לוטשה.
קוּרוֹשוּ – סאקה מאורז לא מלוטש.
קוֹשוּ – סאקה מיושן. בניגוד למרבית סוגי הסאקה שאינם מתיישנים היטב (מיושנים בדרך כלל חצי שנה בחביות) סוג זה נשמר שנים רבות ומקבל צבע צהוב וטעם דבשי.
טארוּזאקה – סאקה מיושן בחביות ארז. החביות מותירות טעם חזק בסאקה ולכן כמעט אף פעם לא מיישנים בהן סאקה משובח.
שיזוּקוּ – סאקה מסונן ללא הפעלת לחץ (בניגוד לסאקה שעוברים סינון דרך פחם). אם הסאקה סונן לבקבוקים נפרדים הוא ייקרא טוֹבין-גאקוֹי
שיבוֹריטאטה – סאקה שאינו עובר כלל יישון בחביות ולכן טעמו יותר חומצי ובוסרי.
נמזאקה – סאקה לא מפוסטר. טעמו במיטבו כשהוא מוגש קר.
מוּרוּקה – סאקה לא מסונן.
ניגוּריזאקה – סאקה שעובר דרך נפה לא צפופה כשמפרידים אותו ממחית האורז ולכן הוא עכור ומכיל כמות רבה של משקעים.
דוֹבוּרוֹקוּ – סאקה תוצרת בית. כיום אין למוצאו עקב האיסור לייצר סאקה בבית. האיסור מקורו בחוק משנת 1904, בזמן מלחמת יפן-רוסיה. באותה תקופה רווחי המס של הממשלה ממכירת סאקה היו 30%. על ידי איסור הכנת סאקה בבית יכלה הממשלה להבטיח את המיסים ממקור זה. למרות שכיום רווחי המיסים מסאקה הם פחות מ 2%, החוק נשאר בתוקף.
סיישוּ – השם הרשמי של סאקה מתוצרת יפן. שם זה אינו חל על דובורוקו וניגוריזאקה.
קימוֹטוֹ – שיטת הבישול המסורתית הנמצאת בשימוש 300 שנה אך נדירה מאוד כיום. בשיטה זו האורז נמעך ידנית למחית.
ימאהאי – בשיטה זו תערובת ההחמצה הראשונית מותססת חודש מראש. במקור שיטה זו נועדה לזירוז תהליך בישול הסאקה אך כיום משתמשים בה להענקת טעמים מורכבים וחומציות גבוהה יותר לסאקה
סוֹקוּג`וֹ – שיטה מודרנית בה מוסיפים לסאקה כמויות קטנות של חומצת חלב כדי לזרז את תהליך הבישול. בדרך כלל שיטה זו מנפקת סאקה בעל טעם נקי יותר.
פוסט זה פורסם בקטגוריה 0 ברירת מחדל,, יפן, קובי, עם התגים אורז,, יפן, יפן חלק 70 קובי סאקה נסיון שני לשיגור רשומה, יצור סקה, סקה, פנסוניק, קובי. אפשר להגיע ישירות לפוסט זה עם קישור ישיר.